32000D0496
L 200/39
JURNALUL OFÍCIAL AL UNIUNII EUROPENE
DECIZIA COMISIEI
din 18 iulie 2000
de modificare a Deciziei 97/467/CE de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie
[notificată cu numărul C(2000) 1997]
(Text cu relevanță pentru SEE)
(2000/496/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE a Consiliului (2), în special articolul 2 alineatul (1),
întrucât:
(1)
Prin Decizia 97/467/CE a Comisiei (3), astfel cum a fost modificată ultima dată prin Decizia 2000/329/CE (4), se elaborează liste provizorii cu unități producătoare de carne de iepure și de vânat de crescătorie.
(2)
Slovenia a transmis o listă cu unități producătoare de carne de iepure și de vânat de crescătorie pe care autoritățile responsabile le declară în conformitate cu regulile comunitare.
(3)
Se poate elabora, prin urmare, o listă provizorie cu unități din Slovenia producătoare de carne de iepure și de vânat de crescătorie.
(4)
Decizia 97/467/CE trebuie să fie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul anexei la prezenta decizie completează anexa la Decizia 97/467/CE.
Articolul 2
Prezenta decizie se adresează statelor membre.
Adoptată la Bruxelles, 18 iulie 2000.